Floyd Lawrence Begin

Floyd Lawrence Begin (født 5. februar 1902 i Cleveland i Ohio i USA, død 26. april 1977) var en amerikansk katolsk prelat og biskop. Han var til sist biskop av Oakland i California fra 1962 til sin død i 1977.

Liv og virke

Bakgrunn
Floyd Begin ble født i Cleveland i Ohio som den eldste av tre barn av Peter H. og Stella Agnes (født McFarland) Begin. Han fikk sin tidlige utdannelse ved menighetsskolene i St. Columbkille Church og St. Thomas Aquinas Church. Han gikk på Cathedral Latin High School (1916–20) og St. John Cathedral College (1920–22), begge i Cleveland. Han ble uteksaminert fra St. Ignatius High School (Cleveland) i 1920.

Begin studerte deretter til prest ved Pontifical North American College i Roma, hvor han fungerte som assistent for rektor under studiene. Han tok en doktorgrad i filosofi og teologi fra det pavelige universitet Urbaniana. I 1930 mottok han en doktorgrad i kanonisk rett fra Apollinarus-universitetet.

Prest
Begin ble ordinert til prest i Roma den 31. juli 1927. Etter at han kom tilbake til Ohio, tjente han kort som administrator av St. Anthony Church i Canton. Fra 1930 til 1938 var han som sekretær for biskop Joseph Schrembs samt visekansler og pro-generalvikar for bispedømmet Cleveland.

Begin ble officialis for bispedømmedomstolen i 1938. Han fungerte som direktør for bispedømmets Council of Catholic Men og for den syvende nasjonale eukaristiske kongress. Han var også kapellan ved Rosemary Home for Crippled Children i Euclid og biskoppelig vikar for ordensfolket.

Hjelpebiskop i Cleveland
Den 22. mars 1947 ble Begin utnevnt til hjelpebiskop i Cleveland og titulærbiskop av Sala av pave Pius XII. Han mottok sin bispeinnvielse den følgende 1. mai fra biskop Edward Francis Hoban av Cleveland, med biskopene James A. McFadden av Youngstown og Joseph Thomas McGucken, hjelpebiskop i Los Angeles, som medkonsekratorer. Han ble utnevnt til generalvikar for bispedømmet i mars 1948 og pastor for St. Agnes Church i Cleveland i januar 1949.

I løpet av sin periode på St. Agnes, tok Begin til orde for flere tjenester for og aksept av afroamerikanere, som for det meste utgjorde sognebarna i St. Agnes. I 1954 forsøkte han uten hell å få et Knights of Columbus-charter for et raseoverspennende råd i Cleveland. Da Knights of Columbus nektet å gi charteret, erklærte han: «Den eneste grunn til at de holdes utenfor er deres farge. Alle som benekter det er en løgner» (ordrett: «a pussy-footing liar»).

Biskop av Oakland
Den 27. januar 1962 ble Begin utnevnt av pave Johannes XXIII til første biskop av det nyopprettede bispedømmet Oakland i California. Bispedømmet omfattet fylkene Alameda og Contra Costa ved San Francisco, og favnet 386.000 katolikker. Hans innsettelse fant sted 28. april samme år. Mellom 1962 og 1965 deltok han på alle fire sesjoner av Det annet Vatikankonsil.

San Franciscos erkebiskop Joseph Thomas McGucken celebrerte begravelsesmessen for Begin, hans tidligere klassekamerat fra Pontifical North American College.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577)
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Kardinal Gasparo Carpegna (1625–1714) *1670
 Kardinal Fabrizio Paolucci (1651–1726) *1685
 Kardinal Francesco Barberini den yngre (1662–1738) *1721
 Kardinal Annibale Albani (1682–1751) *1730
 Kardinal Federico Marcello Lante Montefeltro Della Rovere (1695–1773) *1732
 Biskop Charles Walmesley (1722–1797) *1756
 Erkebiskop John Carroll (1735–1815) *1790
 Biskop Jean-Louis Anne Madelain Lefebvre de Cheverus (1768–1836) *1810
Erkebiskop Ambrose Maréchal (1768–1828) *1817
 Biskop John Dubois (176–1842) *1826
 Biskop John Joseph Hughes (1797–1864) *1838
 Kardinal John McCloskey (1810–1885) *1844
 Erkebiskop  Michael Augustine Corrigan (1839–1902) *1873
 Biskop Charles Edward McDonnell (1854–1921) *1892
 Kardinal George William Mundelein (1872–1939) *1909
 Biskop Edward Francis Hoban (1878–1966) *1921
 Biskop Floyd Lawrence Begin (1902–1977) *1947

Referanser 

Personer fra Cleveland
Katolske biskoper fra USA
Linjen Rebiba
Deltakere på Andre Vatikankonsil